Torneig d'escacs de Moscou de 1925
El torneig d'escacs de Moscou de 1925 fou un torneig internacional d'escacs organitzat per Nikolai Krylenko, que se celebrà a Moscou, Unió Soviètica, del 10 de novembre al 8 de desembre de 1925. Va ser el primer torneig esponsoritzat per un estat. Hi participaren onze estrelles estrangeres i deu mestres soviètics. El campió del món José Raúl Capablanca i el seu predecessor Emanuel Lasker hi prengueren part. Abans del torneig, hom esperava que, igual com va passar al torneig d'escacs de Nova York de 1924, la competició es decidís entre ells dos, però Efim Bogoljubow a aconseguir una victòria sensacional. Lasker va acabar 1½ punts al darrere de Bogoljubow i just per davant de Capablanca.